**Štatút súťaže „Boriešok roka 2025”**

Tento štatút súťaže „Boriešok roka 2025” (ďalej len „Štatút“/ „Pravidlá“) je dokumentom, ktorý záväzne upravuje pravidlá v ňom uvedenej súťaže „Boriešok roka 2025” (ďalej aj len „súťaž“).

**I. Usporiadateľ súťaže**

BORY MALL, a.s.so sídlom: Lamač 6780, 841 03 Bratislava

IČO: 36 824 763, spoločnosť zapísaná v Obchodnom registri Okresného súdu Bratislava I, oddiel Sa, vložka číslo 4228/B

(ďalej len „BORY MALL, a.s.“ alebo „Usporiadateľ “)

**II. Organizátor súťaže**

Bory Mall Management, s. r. o., so sídlom Lamač 6780, 841 03 Bratislava, IČO: 36 721 735, spoločnosť zapísaná v Obchodnom registri Mestského súdu Bratislava III, Oddiel: Sro, Vložka číslo: 43961/B (ďalej ako „Organizátor“).

daren & curtis, s.r.o. so sídlom Martinská 56 821 05 Bratislava - mestská časť Ružinov

IČO: 36 755 311, spoločnosť zapísaná v Obchodnom registri Okresného súdu Bratislava I, oddiel: Sro, vložka č. 45168/B

(ďalej len „Organizátor“)

PEKNÁ s.r.o. so sídlom Ladislava Dérera 10, 831 01 Bratislava

IČO: 43 834 671, spoločnosť zapísaná v Obchodnom registri Okresného súdu Bratislava I, oddiel: Sro, vložka č. 49030/B

(ďalej len „Organizátor“)

**III. Trvanie súťaže**

Súťaž prebieha na území Slovenskej republiky od 11.8.2025, 09:00:00 hod. do 6.9.2025, 18:00 hod. v dvoch fázach, viď popis v bode V. Pravidlá súťaže.

**IV. Účastníci súťaže**

1. Účastníkom súťaže môže byť každá fyzická osoba s trvalým pobytom a doručovacou adresou výhry na území Slovenskej republiky, ktorá najneskôr v deň začiatku súťaže dovŕšila 18. rok svojho veku (ďalej len „Účastník súťaže“).

2. Zo súťaže sú vylúčené osoby, ktoré sú v pracovnom pomere alebo v pomere obdobnom pracovnému pomeru k Usporiadateľovi a zároveň sa priamo podieľajú na ktorýchkoľvek nasledovných činnostiach súvisiacich s prevádzkovaním a organizovaním súťaže: príprava, spracovanie a vyhodnotenie údajov pre účely súťaže a určenie výhercov

3. Zo súťaže bude vylúčená každá osoba, ktorá svoj výsledok v súťaži dosiahla v rozpore s dobrými mravmi alebo platnými právnymi predpismi, napríklad neoprávneným zásahom do mechanizmu súťažnej hry.

4. Ak sa preukáže, že osoba požívajúca výhody z tejto súťaže je osobou podľa bodu 2. tohto článku alebo sa zistí, že do súťaže nebola zaradená v súlade s podmienkami účasti, nárok tejto osoby na výhru zaniká a výhra bude odovzdaná osobe, ktorá bola vyžrebovaná ako náhradník. Osoba podľa prvej vety tohto bodu 4. tohto článku je povinná uhradiť škodu spôsobenú Usporiadateľovi.

**V. Pravidlá súťaže**

**1. Mechanizmus súťaže**

Do súťaže budú zaradení všetci Účastníci súťaže, ktorí splnili podmienky účasti v súťaži podľa článku IV, a ktorí sa cez stránku www.borymall.sk zapoja do súťaže tak, že prostredníctvom prihlasovacieho formulára uverejnia do 31.8.2025 na [www.borymall.sk](http://www.borymall.sk), v sekcii súťaž Boriešok roka 2025, fotku psa – orieška. Za každého psa - orieška bude možné hlasovať z jednej IP adresy v intervale maximálne 4x / 1 hodina.

Po ukončení hlasovania a zrátaní hlasov bude vyhlásených TOP 10 finalistov súťaže Boriešok roka 2025. Za psíka orieška sa považuje psík, ktorý je oriešok alebo je bez PP.

V prípade, že výhercom bude osoba vylúčená z tejto súťaže v zmysle podmienok stanovených v tomto štatúte, nárok tejto osoby na výhru zaniká a výhercom sa stane osoba, ktorá bola vyžrebovaná ako prvý náhradník, resp. druhý alebo tretí náhradník. Ak ani náhradníci nebudú spĺňať podmienky účasti v súťaži, výhra prepadne. Ako organizátori súťaže si vyhradzujeme právo meniť priebeh súťaže.

**2. Osobitné ustanovenia**

Účastník súťaže zodpovedá za to, že je jediným autorom ním poskytnutej fotografie alebo obrazového záznamu a že ním vložené dielo neporušuje žiadne práva tretích osôb (napr. práva zobrazených osôb) ani zákonné podmienky, a že poskytnutím fotografie alebo obrazového záznamu udeľuje Organizátorovi súhlas na zverejnenie fotografie alebo obrazového záznamu na internetových stránkach Organizátora, na Instragram-e Organizátora a facebookových profiloch Organizátora, ako aj použiť ich na iné propagačné a marketingové účely a vystavenie v priestoroch Bory Mall. Organizátor si vyhradzuje právo rozhodovať o všetkých otázkach týkajúcich sa Súťaže podľa vlastného uváženia a vyhradzuje si tiež právo z dôvodov hodných osobitného zreteľa kedykoľvek Súťaž obmedziť, odložiť, prerušiť, zmeniť alebo zrušiť. Organizátor nezodpovedá za technické či programové chyby a omyly vzniknuté počas Súťaže.

**3. Výhra v súťaži**

Výhrou pre úplného a jediného víťaza alebo víťaza ocenenie Miláčik sociálnych sietí sú potreby a doplnky pre psy od dodávateľov chovateľských potrieb a iné sprievodné výhry.

**4. Vyhlásenie výhercov súťaže**

Organizátor po skončení hlasovania na www.borymall.sk vyhlási TOP 10 finalistov, ktorí riadne splnili podmienky pre účasť v súťaži. Vyhlásenie sa uskutoční prostredníctvom sociálnej siete Facebook 1.8.2025. Fotografie sa vystavia v sobotu 6.9.2025 v nákupno-zábavnom centre Bory Mall. V Termíne od 1. – 5.8. 2025 budú môcť fanúšikovia Facebook stránky Bory Mall hlasovať z pomedzi TOP 10 Borieškov roka 2025 za víťaza kategórie Miláčik sociálnych sietí. Priamo v Bory Mall budú môcť návštevníci dňa 6.9. 2025 hlasovať za jedného víťaza kategórie Úplný a jediný víťaz. Vyhlásenie Úplného a jediného víťaza ocenenia Boriešok roka 2025 sa uskutoční dňa 6.9.2025 o približne 16.00 hod. za účasti zástupcov Bory Mall priamo v Bory Mall. O výhre budú výhercovia informovaní priamo pri vyhlásení výsledkov, v prípade neúčasti prostredníctvom kontaktných údajov uvedených v prihláške. Výhru si výhercovia prídu prevziať̌ osobne do Bory Mall. Ak sa niektorí z TOP10 Borieškov roka nedostaví na podujatie a sčítaním hlasov by sa umiestnil na prvom, druhom alebo treťom mieste, výhra prepadá a získa ju Boriešok, ktorý bol v poradí štvrtý. Ak by sa nedostavilo viac Boriešok výhry by sa opäť posunuli o priečky nižšie.

**5. Oboznamovanie s výsledkami súťaže**

Finalisti budú o svojom postupe do finálového kola v Bory Mall informovaní zo strany Bory Mall, a.s., prostredníctvom kontaktovania e-mailom alebo telefonicky.

Finalisti so psíkmi sa dňa 6.9. 2025 zúčastnia osobne podujatia Boriešok roka 2025 v Bory Mall.

**6. Spôsob odovzdania výhry**

Odovzdanie výhry pre Výhercu zo strany Usporiadateľa prebehne vždy osobne, za účasti reprezentanta Organizátora alebo Usporiadateľa. Z odovzdania výhry sa môže na základe súhlasu Výhercu vyhotoviť obrazovo-zvukový alebo obrazový záznam, ktorý bude použitý na sociálnych sieťach nákupno-zábavného centra Bory Mall (Facebook, Instagram, TikTok), prípadne na [www.borymall.sk](http://www.borymall.sk).

V prípade, ak Usporiadateľ súťaže v lehote 7 kalendárnych dní odo dňa doručenia oznámenia o výhre v súťaži dostane písomné alebo elektronické vyjadrenie výhercu, že túto výhru neprijíma, alebo v danej sedemdňovej lehote nedostane žiadne písomné alebo elektronické vyjadrenie od výhercu, predmetná výhra prepadne a Usporiadateľ súťaže je oprávnený rozhodnúť o jej ďalšom využití.

Usporiadateľ má právo výhru výhercovi alebo náhradníkovi neodovzdať alebo odobrať v prípade, ak výherca nesplnil alebo porušil ktorékoľvek z ustanovení Štatútu.

Výhry v súťaži sú nepeňažné výhry a ako také podliehajú zdaneniu v zmysle príslušných ustanovení zákona č. 595/2003 Z. z. o dani z príjmov v znení neskorších predpisov len vtedy, ak presahujú sumu 350,00 €.

**VI. Pravidlá spracúvania osobných údajov**

1. Prevádzkovateľ
2. Prevádzkovateľom osobných údajov je usporiadateľ súťaže, spoločnosť **Bory Mall, a. s.** so sídlom: Lamač 6780, 841 03 Bratislava IČO: 36 824 763, zapísaná v Obchodnom registri Mestského súdu Bratislava III, Oddiel: Sa, Vložka číslo: 4228/B (v tomto článku ďalej ako „**Prevádzkovateľ**“).
3. V mene Prevádzkovateľa súťaž organizuje a príslušné osobné údaje spracúva organizátor súťaže spoločnosť **daren & curtis, s.r.o.** so sídlom Martinská 56 821 05 Bratislava - mestská časť Ružinov IČO: 36 755 311, spoločnosť zapísaná v Obchodnom registri Okresného súdu Bratislava I, oddiel: Sro, vložka č. 45168/B (ďalej len „**Organizátor**“) , **Bory Mall Management, s. r. o.,** so sídlom Lamač 6780, 841 03 Bratislava, IČO: 36 721 735, spoločnosť zapísaná v Obchodnom registri Mestského súdu Bratislava III, Oddiel: Sro, Vložka číslo: 43961/B (ďalej ako **„Organizátor“**), **PEKNÁ s.r.o.** so sídlom Ladislava Dérera 10, 831 01 Bratislava IČO: 43 834 671, spoločnosť zapísaná v Obchodnom registri Okresného súdu Bratislava I, oddiel: Sro, vložka č. 49030/B (ďalej len **„Organizátor“**)
4. Spracúvané osobné údaje

V súvislosti so súťažou spracúvame nasledovné osobné údaje

1. účastníkov súťaže: meno, priezvisko, e-mailová adresa, telefónne číslo
2. Výhercu: meno, priezvisko, adresa trvalého bydliska, vlastnoručný podpis na protokole o prevzatí výhry,
3. Výhercu: obrazový alebo zvukovo-obrazový záznam Výhercu pri prevzatí výhry (výlučne na základe súhlasu Výhercu).
4. Účel spracúvania osobných údajov, právny základ ich spracúvania a potreba spracúvania osobných údajov

Osobné údaje uvedené v tomto článku v bode 2.

1. písm. a) vyššie: spracúvame za účelom administrácie súťaže, kontroly splnenia podmienok zapojenia do súťaže,  vylosovania a oznámenia Výhercu, určenia, výkonu a obhajoby právnych nárokov Prevádzkovateľa; a to na právnom základe podľa Článku 6 bod 1. písm. b) a f) GDPR (na vykonanie opatrení pred uzatvorením zmluvy a na účely oprávneného záujmu Prevádzkovateľa). Poskytnutie uvedených osobných údajov je dobrovoľné, ale je nevyhnutnou podmienkou účasti na súťaži. Bez týchto údajov nie je možné príslušnú osobu do súťaže zaradiť.
2. písm. b) vyššie: spracúvame za účelom vyhotovenia príslušných právnych dokumentov v súvislosti s prevzatím výhry; na právnom základe podľa Článku 6 bod 1. písm. b) GDPR (spracúvanie je nevyhnutné na plnenie zmluvy, ktorej zmluvnou stranou je dotknutá osoba). Poskytnutie uvedených osobných údajov je dobrovoľné, ale bez spracovania uvedených údajov v príslušných dokumentoch nie je možné odovzdať výhru.
3. písm. c) vyššie: spracúvame v súvislosti s propagáciou značky nákupno- zábavného centra Bory Mall na web stránke nákupno-zábavného centra Bory Mall a príslušných účtoch centra na sociálnych sieťach; na právnom základe podľa Článku 6 bod 1. písm. a) GDPR (teda na základe predchádzajúceho súhlasu Výhercu na tento účel). Poskytnutie uvedených osobných údajov je dobrovoľné a neposkytnutie údajov nemá žiadne následky pre dotknutú osobu.
4. Oprávnený záujem Prevádzkovateľa

Prevádzkovateľ má záujem na propagácii svojho podnikania, propagácii nákupno-zábavného centra Bory Mall a na spokojnosti nájomcov a ich zákazníkov. Svoju obchodnú značku Prevádzkovateľ podporuje rôznymi marketingovými aktivitami. Preto má Prevádzkovateľ záujem na organizačne dobre zabezpečenom, bezproblémovom a férovom priebehu súťaže. Zároveň však má Prevádzkovateľ záujem aj na ochrane a obhajobe svojich práv, oprávnených záujmov a právnych nárokov, pre prípad, ak by boli napadnuté či spochybnené.

1. Súhlas dotknutej osoby a právo súhlas odvolať

Súhlas so zhotovením a zverejnením obrazového alebo obrazovo-zvukového záznamu Výherca slobodne poskytne pred zhotovením a zverejnením takéhoto záznamu. Odovzdanie výhry Výhercovi nie je podmienené udelením spomenutého súhlasu a Výherca nemusí so zhotovením a zverejnením záznamu súhlasiť. V takom prípade záznam nezhotovíme.

Udelený súhlas môže Výherca kedykoľvek odvolať. Odvolanie súhlasu nemá vplyv na spracúvanie údajov vychádzajúce zo súhlasu pred jeho odvolaním.

1. Príjemcovia osobných údajov

Spracúvané osobné údaje môžu byť poskytnuté poskytovateľom IT služieb, advokátom, audítorom, prípadne ďalším osobám alebo subjektom v súlade s napĺňaním vyššie uvedených účelov spracúvania údajov.

1. Informácie a prenose osobných údajov

Prevádzkovateľ nezamýšľa preniesť spracúvané osobné údaje do tretích krajín ani medzinárodným organizáciám.

1. Doba uchovávania osobných údajov

Spracúvané osobné údaje Prevádzkovateľ uchováva po dobu trvania súťaže a po jej ukončení do vysporiadania všetkých záväzkov plynúcich či súvisiacich so súťažou, prípadne do doby kým pominie oprávnený záujem Prevádzkovateľa.

1. Práva dotknutej osoby

Na základe písomnej žiadosti adresovanej Prevádzkovateľovi je dotknutá osoba vo vzťahu k svojim osobným údajom spracúvaným Prevádzkovateľom oprávnená

1. požadovať prístup k osobným údajom,
2. žiadať opravu osobných údajov,
3. žiadať o výmaz osobných údajov,
4. požadovať obmedzenie spracúvania osobných údajov,
5. namietať proti spracúvaniu osobných údajov,
6. požadovať prenos osobných údajov.

Dotknutá osoba je oprávnená tiež podať sťažnosť na Úrade na ochranu osobných údajov SR (Budova Park One, Námestie 1. mája 18, 811 06 Bratislava).

1. Informácia o automatizovanom rozhodovaní

Pri spracúvaní osobných údajov Prevádzkovateľom nedochádza k automatizovanému rozhodovaniu vrátane profilovania.

**VII. Právo Usporiadateľa zmeniť Štatút súťažnej hry alebo odvolať súťaž**

**1. Právo Usporiadateľa zmeniť Štatút alebo odvolať súťaž:**

Usporiadateľ a Organizátor súťaže si vyhradzujú právo kedykoľvek zmeniť alebo upraviť Pravidlá alebo súťaž úplne zrušiť bez udania dôvodu a stanovenia náhrady.

**2. Spôsob zmeny Štatútu alebo odvolania súťaže:**

Na účinnú zmenu Štatútu súťažnej hry alebo odvolania súťaže sa vyžaduje, aby Usporiadateľ zverejnil tento údaj o zmene alebo odvolaní na stránke [www.borymall.sk](http://www.borymall.sk).

**VIII. Záverečné ustanovenia**

1. Štatút nadobúda účinnosť voči tretím osobám dňom verejného vyhlásenia súťaže na stránke [www.borymall.sk](http://www.borymall.sk).

2. Zo strany Usporiadateľa je zabezpečená ochrana osobných údajov Účastníkov súťaže v zmysle platných právnych predpisov.

3. Osoby, ktoré sa zúčastnia súťaže, vyjadrujú svoj súhlas so znením Štatútu.

4. V prípade rozporu ustanovení Štatútu týkajúcich sa súťaže, príp. nejasností týkajúcich sa výkladu Štatútu, Usporiadateľ vysvetlí, resp. má právo na jednostrannú opravu nejasností v Štatúte tak, aby bol zachovaný zmysel súťaže.

5. Na právne vzťahy neupravené Štatútom sa budú aplikovať príslušné ustanovenia zákona č. 40/1964 Zb. Občiansky zákonník v platnom znení, ktoré sú svojím obsahom a účelom Štatútu najbližšie.

6. V prípade akýchkoľvek sporov, ktoré vyplývajú zo súťaže, alebo ktoré vznikli v súvislosti s ňou, sa jednotliví Účastníci súťaže a Usporiadateľ zaväzujú riešiť ich vzájomnými rokovaniami a dohodou.

7. Štatút je k dispozícii na stránke <https://www.borymall.sk/sk/gdpr>

8. Účastníci súťaže svojou účasťou v súťaži berú na vedomie, že výhry zo súťaže nie sú podľa platných a účinných právnych predpisov SR možné vymáhať súdnou cestou.

V Bratislave 11.8.2025

BORY MALL, a.s.